|  |  |  |
| --- | --- | --- |
|  |  |   |
|  |  |  |

**SAOPŠTENJE ZA JAVNOST**

**PROGRAM “ 7 NAJUGROŽENIJIH ” 2023**

**Vodenice Bistrice (Srbija) u užem izboru medju**

**11 najugroženijih lokaliteta nasleđa u Evropi**

*Hag / Luksemburg, 25 Januar 2023.*

Povodom 10. godišnjice Programa “ 7 Najugroženijih “ 2023, **Evropa Nostra** – evropski glas civilnog društva posvećeno kulturnom i prirodnom nasleđu – i  **Institut Evropske investicione banke** su upravo objavili 11 najugroženijih lokaliteta nasleđa u Evropi u užem izboru za ovogodišnji Program.

**11 najugroženijih spomenika i lokaliteta nasledja u Evropi 2023 su :**

* [**Watermills of Bistrica, Petrovac na Mlavi, SERBIA**](https://7mostendangered.eu/sites/watermills-of-bistrica-petrovac-na-mlavi-serbia/)
* [Kortrijk Railway Station, Kortrijk, BELGIUM](https://7mostendangered.eu/sites/kortrijk-railway-station-belgium/)
* [Domain and Royal Museum of Mariemont, Morlanwelz, BELGIUM](https://7mostendangered.eu/sites/domain-and-royal-museum-of-mariemont-belgium/)
* [Partisan Memorial Cemetery, Mostar, BOSNIA AND HERZEGOVINA](https://7mostendangered.eu/sites/partisan-memorial-cemetery-mostar-bosnia-and-herzegovina/)
* [Tchakvinji Fortress, Zugdidi, GEORGIA](https://7mostendangered.eu/sites/tchakvinji-fortress-zugdidi-georgia/)
* [Sisters’ House Ensemble, former Moravian settlement in Kleinwelka, GERMANY](https://7mostendangered.eu/sites/sisters-house-ensemble-former-moravian-settlement-in-kleinwelka-germany/)
* [Mansion (“Konaki”) of Gidas, Alexandreia, GREECE](https://7mostendangered.eu/sites/mansion-konaki-of-gidas-alexandreia-greece/)
* [Herman Ottó Museum, Miskolc, HUNGARY](https://7mostendangered.eu/sites/herman-otto-museum-miskolc-hungary/)
* [Memento Park, Budapest, HUNGARY](https://7mostendangered.eu/sites/memento-park-budapest-hungary/)
* [Cultural Landscape of Paštrovska Gora, MONTENEGRO](https://7mostendangered.eu/sites/cultural-landscape-of-pastrovska-gora-montenegro/)
* [Cultural Landscape of Sveti Stefan, Paštrovići, MONTENEGRO](https://7mostendangered.eu/sites/cultural-landscape-of-sveti-stefan-pastrovici-montenegro/)

**Izbor**  je izvršen na osnovu izuzetnog značaja nasleđa i kulturne vrednosti svakog od lokaliteta kao i na osnovu ozbiljne opasnosti sa kojom se oni danas suočavaju. Nivo angažovanja lokalnih zajednica i posvećenost javnih i privatnih aktera spasavanju ovih lokacija smatrani su ključnim dodatnim vrednostima. Drugi kriterijum izbora bio je potencijal ovih lokacija da deluju kao katalizator održivog razvoja i kao alat za promovisanje mira i dijaloga u svojim lokalitetima i širim regionima.

Medjunarodna [savetodavna komisija](http://7mostendangered.eu/advisory-panel/), koja se sastoji od stručnjaka za istoriju, arheologiju, arhitekturu, konzervaciju, analizu projekata i finansije, izabrala je 11 ugroženih lokaliteta nasleđa koji su ušli u uži izbor. Nominacije za Program “7 Najugroženijih” 2023. podnele su organizacije članice, pridružene organizacije, ili individualne članice Evropa Nostra iz cele Evrope kao i članice Alijanse za evropsku baštinu.

**Vodenice  Bistrice, Petrovac na Mlavi**

Bistričke vodenice su jedinstveni kompleks mlinova za mlevenje žita i valjanje sukna, nastao u periodu između 19. i sredine 20.veka, locirane u selu Bistrica, duž reke Bistrice u Istočnoj Srbiji. Arhitektura vodenica predstavlja tradicionalne karakeristike balkanskih ruralnih struktura, a to su male i drvene konstrukcije.

Selo Bistrica, još od prvog pominjanja u 14. veku, neguje tradicionalni način življenja i bavljenja ovom delatnošću, sve do industrijske revolucije, kada se ovakav vid proizvodnje zamenjuje savremenijim. Razumevanje ovakvog agrikulturnog načina života i njegove harmonije sa prirodom je važno oruđe, kako za očuvanje evropske baštine, tako i za aktuelnu borbu protiv klimatskih promena.

Danas su vodenice pod pretnjom uništenja usled dugotrajnog napuštanja i izloženosti vremenskim uslovima.

Lokalna zajednica je uz podršku  opštinskog Zavičajnog muzeja i „Udruženja vodeničara i pomeljara“ iz Bistrice, a u saradnji sa Turističkom organizacijom opštine Petrovac na Mlavi, kandidovala ovaj lokalitet za Program “7  Najugroženijih”  2023. godine, uz podršku Europa Nostra Serbia.

Glavni cilj nominacije je rehabilitacija kompleksa vodenica i uvršćavanje u plan održivog turizma Etno sela Bistrica. Očekivanja su usmerena i na kreiranje novih radnih mesta koja bi bila od velikog značaja za lokalnu zajednicu.

„*Zajedno sa drugim stambenim, duhovnim i komercijalnim objektima narodne arhitekture, vodenice u Bistrici  čine jedinstven ruralni pejzaž, koji svedoči o važnom procesu proizvodnje hrane nekada prisutnom širom Evrope. Iako su neke vodenice i dalje u funkciji, ceo kompleks vodenica u Bistrici je u procesu degradacije usled različitih prirodnih faktora, poput poplava, ali i zbog neodržavanja. Uz odgovarajuću restauraciju, interpretaciju i odgovarajući plan održivog kulturnog turizma, vodenice u Bistrici bi mogle postati odličan primer uspešne revitalizacije baštine koja donosi višestruku korist lokalnoj zajednici i privredi*“, saopšteno je u Savetodavnom panelu  Programa “7 Najugroženijih”.

Izvršni predsednik Evropa Nostra, Prof. Dr. **Hermann Parzinger**, izjavio je : *“Ovaj uži izbor obuhvata širok spektar spomenika i lokaliteta nasleđa koji se suočavaju sa različitim vrstama ozbiljnih pretnji. Lokalne zajednice i organizacije civilnog društva su duboko posvećene očuvanju ovih izuzetnih primera našeg zajedničkog nasleđa, ali im je potrebna šira podrška. Stoga pozivamo lokalne, regionalne, nacionalne i evropske zainteresovane strane, kako javne tako i privatne, da udruže snage sa Evropa Nostrom i našom mrežom članova i partnera kako bi osigurali održivu budućnost za ove lokacije u užem izboru.”*

**Konačna lista 7 Najugroženijih lokaliteta nasleđa u Evropi za 2023. biće predstavljena u aprilu.**

|  |  |
| --- | --- |
| **KONTAKTI ZA ŠTAMPU****Europa Nostra**Joana PinheiroCommunications CoordinatorE. jp@europanostra.org, M. +31 6 34 36 59 85Antigoni Michael7 Most Endangered Programme CoordinatorE. am@europanostra.org; T. +31 (0) 70 302 40 51**European Investment Bank Institute**Bruno Rossignol,bruno.rossignol@eib.orgT. +352 43 797 07 67; M. +352 621345 862**Predlagač****Turistička organizacija opštine Petrovac na Mlavi**Vedrana Lazarević, topetrovacnamlavi@gmail.comM. +381 64 8679930 | **DA SAZNATE VIŠE****O svakom sajtu u užem izboru:**[Information and experts’ comments](http://7mostendangered.eu/sites_list/shortlisted-2023/)[Photos & e-banners](https://www.flickr.com/photos/europanostra/albums/72177720305261907) & [video](https://vimeo.com/790013365)(in high resolution)[Press release in various languages](https://www.europanostra.org/11-european-heritage-sites-shortlisted-for-the-7-most-endangered-programme-2023/) [www.7mostendangered.eu](http://www.7mostendangered.eu/)[www.europanostra.org](http://www.europanostra.org/)[http://institute.eib.org](http://institute.eib.org/)[https://topetrovacnamlavi.com](https://topetrovacnamlavi.com/)  |

**Program 7 Najugroženijih**

[Program 7 Najugroženijih](http://www.7mostendangered.eu/), koji ove godine proslavlja 10 godina postojanja, vođen je od strane [Evropa Nostra](http://www.europanostra.org) u partnerstvu sa [Institutom Evropske investicione banke](http://institute.eib.org/). Takodje ima podršku programa Evropske Unije [Kreativna Evropa](http://ec.europa.eu/programmes/creative-europe/index_en.htm). Pokrenut 2013. godine program je deo kampanje civilnog društva za spas ugroženog nasleđa Evrope. Podiže svest, priprema nezavisne procene i predlaže preporuke za akciju. Takođe obezbeđuje grant od 10.000 eura po navedenoj lokaciji za pomoć u sprovođenju dogovorene aktivnosti koja će doprineti spasavanju ugrožene lokacije. U većini slučajeva, uvrštavanje ugroženih lokacija na listu služi kao katalizator i podsticaj za mobilizaciju neophodne javne ili privatne podrške, uključujući finansiranje.

Izvršni predsednik Evropa Nostra, Prof. Dr. **Hermann Parzinger**, izjavio je: “*Program 7 Najugroženijih koji objedinjuje ekspertizu kulturnog nasleđa i propagiranje Evropa Nostre i tehničku procenu i finansijsku ekspertizu Evropske investicione banke, ove godine slavi 10 godina svog postojanja. U ime Evropa Nostre, želim da se zahvalim Evropskoj investicionoj banci i njenom* *Institutu kao i svim stručnjacima , profesionalcima i volonterima na njihovom značajnom doprinosu spasavanju ugroženog evropskog nasleđa kroz ovaj značajan program.”*

Direktor Instituta Evropske investicione banke, **Shiva Dustdar**, izjavio je: “*Institut EIB je ponosan što doprinosi očuvanju ugroženog nasleđa Evrope kroz Program 7 Najugroženijih sa našim dugogodišnjim partnerom Evropa Nostrom. Već deset godina ovaj katalitički program olakšava transfer znanja i iskustva između različitih partnera i zemalja. Inovativan je u svom formatu, koristan u svojoj svrsi i pokazuje kohezivnu moć kulturnog nasleđa koja povezuje evropske narode i zajednice.”*

**Evropa Nostra**

[Europa Nostra](https://www.europanostra.org/) je evropski glas civilnog društva posvećenog očuvanju i promovisanju kulturnog i prirodnog nasleđa. To je panevropska federacija nevladinih organizacija za nasleđe, podržana od strane široke mreže javnih institucija, privatnih kompanija i pojedinaca, koja pokriva preko 40 zemalja. Prepoznata je kao najveća i najreprezentativnija mreža baštine u Evropi, koja održava bliske odnose sa Evropskom Unijom, Savetom Evrope, Uneskom I drugim međunarodnim institucijama. Osnovana 1963.godine, Evropa Nostra ove godine slavi 60 godina svog postojanja.

Evropa Nostra vodi kampanje za spas evropskih spomenika, lokaliteta I pejzaža, posebno kroz [Program 7 Najugroženijih](http://7mostendangered.eu/about/) i odaje priznanje kroz [Evropske nagrade za kulturno nasledje / Nagrade Evropa Nostra](http://www.europeanheritageawards.eu/). Evropa Nostra aktivno doprinosi definisanju i implementaciji evropskih strategija i politika u vezi sa nasleđem, kroz participativni dijalog sa evropskim institucijama i koordinaciju [Evropske alijanse za nasleđe](http://europeanheritagealliance.eu/).

Evropa Nostra je među zvaničnim partnerima inicijative [Novi evropski Bauhaus](https://europa.eu/new-european-bauhaus/index_en) koju je razvila Evropska komisija i regionalni je kopredsedavajući [Mreže za klimatsko nasleđe](https://climateheritage.org/) za Evropu i Zajednicu nezavisnih država Komonvelta.

**Institut Evropske investicione banke**

[Institut Evropske investicione banke](http://institute.eib.org/) (EIB-I) osnovan je u okviru EIB grupe (Evropska investiciona banka i Evropski investicioni fond) da promoviše i podržava društvene, kulturne i akademske inicijative sa evropskim zainteresovanim stranama i širom javnosti. To je ključni stub angažovanja EIB grupe u zajednici i građanstvu. Više informacija na <http://institute.eib.org/>

**Kreativna Evropa**

[Kreativna Evropa](http://ec.europa.eu/programmes/creative-europe/index_en.htm) je program Evropske Unije koji podržava kulturne i kreativne sektore, omogućavajući im da povećaju svoj doprinos evropskom društvu, ekonomiji i životnom okruženju. Sa budžetom od 2,4 milijarde eura za 2021-2027, podržava organizacije u oblasti nasleđa, scenske umetnosti, likovne umetnosti, interdisciplinarnih umetnosti, izdavaštva, filma, televizije, muzike i video igara, kao i desetine hiljada umetnika, kulturne i audiovizuelne profesionalce.